Diari Oficial de la Generalitat Valenciana


Sumari del DOGV 2475, del 23-03-1995 (1995/834183)

RESOLUCIÓ de 8 de març de 1995, del director general de Personal de la Conselleria d'Educació i Ciència, per la qual es regula la prova d'acreditació del coneixement del castellà per als aspirants en les proves selectives convocades per l'Ordre de 24 de juny de 1994, per a la provisió de places vacants de funcionaris de cossos docents de professors d'Ensenyament Secundari, professors tècnics de Formació Professional, professors d'Escola Oficial d'Idiomes, professors i mestres de taller d'Arts Plàstiques i Disseny, i professors de Música i Arts Escèniques, que no tinguen nacionalitat espanyola.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2475

Data del DOGV
:   23-03-1995

Secció del DOGV
:   AUTORITATS I PERSONAL

Número del document
:   1995/834183


Data del document
:   08-03-1995

Organisme emissor
:   Conselleria de Educació i Ciència

Tipus de document
:   Resolució

Anàlisi jurídica

RESOLUCIó de 8 de març de 1995, del director general de Personal de la Conselleria d'Educació i Ciència, per la qual es regula la prova d'acreditació del coneixement del castellà per als aspirants en les proves selectives convocades per l'Ordre de 24 de juny de 1994, per a la provisió de places vacants de funcionaris de cossos docents de professors d'Ensenyament Secundari, professors tècnics de Formació Professional, professors d'Escola Oficial d'Idiomes, professors i mestres de taller d'Arts Plàstiques i Disseny, i professors de Música i Arts Escèniques, que no tinguen nacionalitat espanyola.   
De conformitat amb el que disposa la base 6, apartat 6.7., de l'Ordre de 24 de juny de 1994, resolc:  
Primer  
Fer públiques les llistes dels aspirants que no posseesquen la nacionalitat espanyola que han de realitzar la prova d'acreditació del coneixement del castellà, que es relacionen en l'annex I d'aquesta resolució.  
Contra aquestes llistes els interesats dispondran de un termini 10 dies para efectuar reclamacions, comptadors des del dia següent al de la publicació d'aquesta resolució. Les reclamacions s'adreçaran a la Direcció General de Personal i es presentaran en les direccions territorials d'Educació o en els llocs i forma que determina l'article 38.4 de la Llei 30/1992, de 26 de novembre, de Règim Jurídc de les Administracions Públiques i del Procediment Administratiu Comú.  
Segon  
Convocar aquests aspirants per a la realització de la prova el dia de 25 d'abril de 1995, a les 10 hores, en l'Escola Oficial d'Idiomes de València, en el carrer Llano de Zaidía, núm. 19.  
Tercer  
Les proves constaran dels següents exercicis:  
Escrit. Constarà de tres parts:  
1. Comprensió lectora:  
a) Respondre preguntes d'elaboració personal sobre un text donat (temps: 20 minuts).  
b) Respondre preguntes d'opció múltiple sobre un text de l'actualitat sòcio-cultural espanyola (temps: 20 minuts).  
2. Expressió escrita:  
a) Elaboració d'una carta o escrit oficial sobre un supòsit donat (temps: 30 minuts).  
b) Redacció d'un tema a elegir entre dos supòsits pel tribunal (temps: 40 minuts).  
3. Prova de gramàtica i lèxic. Exercici de selecció múltiple que comprendrà 100 ítems (temps: 60 minuts).  
Oral. Constarà de:  
1. Lectura, resum i opinió d'un text facilitat pel tribunal (temps màxim: 10 minuts).  
2. Debat amb el tribunal sobre un tema relacionat amb el text llegit (temps màxim: 10 minuts).  
Quart  
Nomenar el tribunal que ha de valorar les proves, que s'insereix com a annex II a aquesta resolució.  
Als membres d'aquest tribunal se'ls aplicarà el que disposa en al base 5 de l'Ordre de 24 de juny de 1994, per als òrgans de selecció.  
Cinquè  
Contra aquesta resolució, que d'acord amb el que preceptua l'article 109, en relació amb la disposició addicional novena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir de la seua publicació, després de la comunicació a l'òrgan que dictà l'acte impugnat, segons el que disposa l'article 110.3 de l'esmentada Llei 30/1992, de novembre.  
València, 8 de març de 1995.- El director general de Personal: Luis Felipe Martínez Martínez.  
annex i  
 DNI Cognom Nom  
 1271821 NUGENT Michael Gerard  
 1668054 MARSEGLIA Marguerita G.  
 981849 FEINER Bernard  
 838958 QAMMOU Elie  
 332533 MALKI Farida  
annex ii  
Tribunal  
Presidenta: Sra. Mercedes IbáÑez-Algarra Martínez  
Vocal 1: Sr. Julio Bayarri Martínez  
Vocal 2: Sra. Teresa Pelluz Requeno  
Vocal 3: Sra. Carmen Gonzalo López  
Vocal 4: Sra. Asunción Pallarés Delgado de Molina